b'\n_START_ARTICLE_\nKunstkonserveringen\n_START_PARAGRAPH_\nKunstkonserveringen (tidligere F\xc3\xa6lleskonserveringen) er de danske kunstmuseers bevarings- og konserveringscenter, der udf\xc3\xb8rer konservering og restaurering af b\xc3\xa5de traditionelle og moderne kunstv\xc3\xa6rker indenfor maleri, grafik, fotografi, skulptur og komposit. Desuden forest\xc3\xa5r Kunstkonserveringen en lang r\xc3\xa6kke tjenester med henblik p\xc3\xa5 bevaring af kunst, herunder: r\xc3\xa5dgivning om transport og pakning af kunst, klima- og lysforhold, katastrofeberedskab ved vand- og brandskader, tilstandsvurderinger i forbindelse med ind- og udl\xc3\xa5n af kunstv\xc3\xa6rker samt kurervirksomhed og gennemgang af samlingers bevaringstilstand._NEWLINE_Ud over at v\xc3\xa6re tilknyttet kunstmuseerne udf\xc3\xb8rer Kunstkonserveringen restaurerings- og konserveringsopgaver for andre typer museer, institutioner og samlinger samt for virksomheder og privatpersoner.\n_START_SECTION_\nHistorie\n_START_PARAGRAPH_\nI 1978 gik en r\xc3\xa6kke danske kunstmuseer sammen om at oprette et f\xc3\xa6lles bevaringscenter, F\xc3\xa6lleskonserveringen, organiseret som en almennyttig forening til brug for kunstmuseerne. I f\xc3\xb8rste omgang blev der oprettet et v\xc3\xa6rksted p\xc3\xa5 det dav\xc3\xa6rende Aarhus Kunstmuseum. I 1986 blev F\xc3\xa6lleskonserveringen delt i to afdelinger. Det allerede eksisterende v\xc3\xa6rksted i Aarhus blev afdeling Vest, mens et nyt v\xc3\xa6rksted, beliggende p\xc3\xa5 Kronborg i Helsing\xc3\xb8r, blev afdeling \xc3\x98st. I dag har afdeling Vest til huse i Silkeborg, mens afdeling \xc3\x98st stadig er beliggende p\xc3\xa5 Kronborg. F\xc3\xa6lleskonserveringen skiftede i maj 2014 navn til Kunstkonserveringen.\n_START_SECTION_\nDaglig leder og afdelingsleder Afdeling \xc3\x98st\n_START_PARAGRAPH_\nChefkonservator S\xc3\xb8ren Bernsted\n_START_SECTION_\nAfdelingsleder Afdeling Vest\n_START_PARAGRAPH_\nKonservator Elizabeth Baadsgaard\n_START_SECTION_\nBestyrelse\n_START_PARAGRAPH_\nKunstkonserveringen er funderet som en almennyttig forening med en bestyrelse best\xc3\xa5ende af valgte medlemmer fra de tilknyttede museer og institutioner samt af de to afdelingsledere.\n_START_SECTION_\nBestyrelsesformand\n_START_PARAGRAPH_\nMuseumsdirekt\xc3\xb8r Mag. art. Anne H\xc3\xb8jer Petersen, Fuglsang Kunstmuseum\n_START_SECTION_\nN\xc3\xa6stformand\n_START_PARAGRAPH_\nAdministrationschef Vibeke Dam Andersen, Bornholms Kunstmuseum\n_START_SECTION_\nBestyrelsesmedlemmer\n_START_PARAGRAPH_\nMuseumsinspekt\xc3\xb8r Dorthe Juul Rugaard, Arken_NEWLINE__NEWLINE_Museumsinspekt\xc3\xb8r Lucas Haberkorn, Museum Jorn_NEWLINE__NEWLINE_Museumsinspekt\xc3\xb8r Michael Bank Christoffersen, HEART_NEWLINE__NEWLINE_Museumsdirekt\xc3\xb8r Sine Kildeberg, Vendsyssel Kunstmuseum'